Addar (musika taldea)

Addar Bermeon (Bizkaia) 2018an sortutako rock estiloko musika taldea da. Addar hitza, Zuberoan eta inguruan deabruari deitzeko modua da.

Ibilbidea 
Taldea herrian aurretik ezagutzen ziren Zona Cero eta Zartadako Imanol Rodríguez (bateria), Gorka Padrones (ahotsa eta gitarra), Xabier Bilbao (baxua) eta Beñat Aurrek (gitarra) osatu zuten. 2019ko azaroan Bilboko Koba estudioan grabatu zuten euren lehen lana Sugarra deiturikoa, Jose Manuel Sampedrok 'Xanpe' ekoiztua. Bost kantadun disko honetan, Eskandinaviako rock-and-rollaren kutsuko abestiak bildu zituzten. Hitzei dagokienez, zekenkeria, egozentrismoa, pasioa, beldurra nahiz itxaropena bezalako gaiak nabarmentzen dira.

2020ko pandemiaren ostean, 2021eko martxoaren 26an Errautsak diskoa kaleratu zuten. Disko honetan, Sugarra laneko bost abestiei hiru gehiago eta Gor disketxearen laguntza batu zitzaien. Are gehiago, hiru kantu berrien baxuak Mikel Omagogeaskoaren eskutik grabatu ziren, hilabete batzuk lehenago taldearen partaide bilakatu baitzen Xabierrek taldea utzi eta gero.

2022ko urrian Bilboko Koba estudioan eta Xanperen gidaritzapean haien bigarren lan luzea, Gordinik, grabatu zuten. Aurrekoan bezala Gor disketxearen zigilupean kaleratzen da 2022ko abenduan, Durangoko azokan hain zuzen.

Bira hasi eta kontzertu batzuk egin ostean, Beñatek taldea utzi eta bere ordez Asier Allika bihurtzen da taldekide berria.

Taldekideak 

 Gorka Padrones (Bermeo, Bizkaia) - ahotsa eta gitarra.
 Mikel Omagogeaskoa (Gautegiz Arteaga, Bizkaia) - baxua.
 Imanol Rodríguez (Mundaka, Bizkaia) - bateria.
 Asier Allika (Bermeo, Bizkaia) - gitarra.

Taldekide ohiak 

 Beñat Aurre (Bermeo, Bizkaia) - gitarra.
 Xabier Bilbao (Bermeo, Bizkaia) - baxua.

Diskografia

Albumak 
 Sugarra (2020) 
 Argi ala Ilun 3:41
 Bete Betean 3:15
 Ez da galdu ezer 4:00
 Radio Izar 4:01
 Rock City 4:25
 Errautsak (2021)
 Argi ala Ilun 3:41
 Bete Betean 3:15
 Electroshock 2:29
 Ez da galdu ezer 4:00
 Ito arte 3:03
 Karta Jokoak 3:13
 Radio Izar 4:01
 Rock City 4:25
Gordinik (2022) 
 Berpiztu 3:39
 Ehizan 3:18
 Zer Gehio? 2:06
 Automatak 2:47
 Gordinak 1:14
 Bihotza Urratu Arte 2:34
 Altxa eta Eroriz 3:38
 Nigaz Ez 2:32
 Biztu Nau 3:22

Singleak 

 Bete Betean.
 Electroshock.
Suge.
Berpiztu.

Sariak 

 2020an Rockein lehiaketan euskarazko musika talderik onena.

Erreferentziak 

Bermeoko musika taldeak